Müüjad arvavad, et kui nad räägivad õnnelike tarbijate kogemusi, kuidas peale soolalambi ostmist allergia kadus, astma paranes, laps hüperaktiivsusest üle sai ning muid imetervenemisi toimus, siis on see piisavaks tõestuseks toote tõhususe kohta. Tõsiasi on aga  see, et sellised lood ei tõesta mitte midagi ja on tihti soolapuhujate poolt sulepeast (klaviatuurist) välja imetud linnalegendid, et oma toodet paremini müüa. Toodete raviomadusi testitakse kliiniliste uuringutega, aga soolalampide kohta ei ole positiivseid tulemusi ette näidata.